Source: http://sala.sk/clanok/ibv-dostihova-draha-so-03-chodnik-uzivanie
Timestamp: 2018-02-24 23:29:02+00:00
Document Index: 15906702

Matched Legal Cases: ['§ 3', '§ 120', '§ 88', '§ 88', '§ 32', '§ 88', '§ 58', '§ 66', '§ 88', '§ 32', '§ 46', '§ 47', '§ 10', '§ 88', '§ 85', '§ 32', '§ 46', '§ 47', '§ 21', '§ 82', '§ 103', '§ 86', '§ 88', '§ 18', '§ 88', '§ 61', '§ 61', '§ 62', '§ 88', '§ 58', '§ 66', '§ 88', '§ 85', '§ 26']

IBV Dostihová dráha, SO 03 - Chodník + užívanie | MESTO ŠAĽA
publikované: 30.01.2018 - 16:52 // aktualizácia: 04.02.2018 - 16:54 // zobrazené: 159
IBV Dostihová dráha, SO 03 - Chodník + užívanie
O DODATOČNOM POVOLENÍ STAVBY A POVOLENÍ UŽÍVANIA STAVBY
Mesto Šaľa, ako špeciálny stavebný úrad pre miestne a účelové komunikácie príslušný podľa § 3a, ods.4 zákona č. 135/1961 Zb. o pozemných komunikáciách (cestný zákon) v znení neskorších predpisov v nadväznosti na § 120 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“), postupom podľa § 88 ods. 1 písm. b) a § 88a stavebného zákona, v nadväznosti na § 32 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) preskúmalo žiadosť o dodatočnom povolení líniovej stavby, spojenú so zmenou užívania stavby, ktorú dňa 18.10.2017 podal
(ďalej len "stavebník")
V zmysle § 88a ods. 7 postupom primeraným podľa § 58 až § 66 stavebného zákona stavebný úrad prerokoval žiadosť s dotknutými orgánmi a so známymi účastníkmi konania a na základe výsledkov konania zistil, že dodatočné povolenie stavby nie je v rozpore s verejnými záujmami, preto rozhodol takto:
Stavebný úrad podľa ustanovenia § 88a ods. 4 stavebného zákona, v nadväznosti na § 32, § 46 a § 47 správneho poriadku, v spojení s § 10 vyhlášky MŽP SR č. 453/2000 Z.z., ktorou sa vykonávajú niektoré ustanovenia stavebného zákona
líniovú stavbu
(ďalej len “stavba“) v extraviláne mesta Šaľa, na pozemkoch register "E" parc. č. 1435/103 a register "C" parc. č. 2522/90 a na novovytvorených pozemkoch register "C" parc. č. 2522/97, 2812/2, 2813/4, 2813/6 v katastrálnom území Šaľa (pôvodne pozemky register "E" parc. č. 1421/32, 1421/33, 1421/161, 1435/103, 1435/203 kat. územie Šaľa), podľa projektovej dokumentácie overenej v konaní o dodatočnom povolení stavby, vypracovanej projektantom - Ing. Jozefom Draškovičom, autorizovaným stavebným inžinierom, evidenčné č. 1096*A*1, JD Arch. spol. s.r.o., Orechová č. 2269/25, 927 01 Šaľa, ktorá dokumentuje skutočné vyhotovenie stavby a je neoddeliteľnou súčasťou tohto rozhodnutia.
 Celková dĺžka chodníka s betónovým povrchom (cementobetónová doska hrúbky 180mm) je 183,0m, šírka 1,5m, odsadený na 0,5m od existujúcej komunikácie, odvodnenie chodníka je zabezpečené priečnym obojstranným sklonom do terénu.
 Priestor medzi cestou a chodníkom je vysypaný štrkom fr. 16-32mm a je povýšený oproti existujúcej komunikácii o 10cm.
 Skladba chodníka:
- Cementobetónová doska hr. 180mm
- Štrkodrva fr. 0-31,5 hr. 100mm
- Štrkodrva fr. 31,5-63 hr. 220mm
- Spolu hr. 500mm
 Na ukončenie chodníka slúži parkový obrubník 100/200/50 uložený s vrchnou hranou v rovine chodníka, je ukladaný do betónu C 15/20.
Keďže predmetná stavba je úplne ukončená, neurčuje stavebný úrad podmienky na jej uskutočnenie.
Súčasne týmto rozhodnutím stavebný úrad v zmysle § 88a ods. 9 a § 85 ods. 1 stavebného zákona, v nadväznosti na § 32, § 46 a § 47 ods. 2 správneho poriadku a v spojení § 21 vyhlášky MŽP SR č. 453/2000 Z.z., ktorou sa vykonávajú niektoré ustanovenia stavebného zákona
líniovej stavby
(ďalej len “stavba“) v extraviláne mesta Šaľa, na pozemkoch register "E" parc. č. 1435/103 a register "C" parc. č. 2522/90 a na novovytvorených pozemkoch register "C" parc. č. 2522/97, 2812/2, 2813/4, 2813/6 v katastrálnom území Šaľa (pôvodne pozemky register "E" parc. č. 1421/32, 1421/33, 1421/161, 1435/103, 1435/203 kat. územie Šaľa), na účely spojenia pešej trasy lokality IBV Šaľa - Dostihová dráha a technická infraštruktúra, s peším komunikačným systémom mesta Šaľa v severnej časti územia
Pre užívanie stavby sa podľa § 82 stavebného zákona určujú tieto podmienky:
1. Stavba bude užívaná len na účely vymedzené týmto rozhodnutím.
2. Počas užívania stavby budú dodržané ustanovenia zákona č. 79/2015 Z. z. o odpadoch a o zmene niektorých zákonov a s ním súvisiace platné právne predpisy.
3. Vlastník stavby je povinný dokumentáciu skutočného realizovania stavby uchovávať po celý čas jej užívania; pri zmene vlastníctva stavby ju odovzdá novému nadobúdateľovi (§ 103 stavebného zákona).
4. Vlastník stavby je v súlade s dokumentáciou overenou stavebným úradom a s rozhodnutím stavebného úradu (stavebné povolenie, kolaudačné rozhodnutie) povinný udržiavať stavbu v dobrom stave tak, aby nevznikalo nebezpečenstvo požiarnych a hygienických závad, aby nedochádzalo k jej znehodnoteniu alebo ohrozeniu jej vzhľadu a aby sa čo najviac predĺžila jej užívateľnosť (§ 86 ods. 1 stavebného zákona).
5. Stavba bude užívaná tak, že budú zabezpečené záujmy starostlivosti o životné prostredie, hygienu, zdravie a bezpečnosť osôb, požiarnu bezpečnosť a pod.
Stavba bola uskutočnená podľa dokumentácie overenej v konaní o dodatočnom povolení stavby.
Pri miestnom zisťovaní v kolaudačnom konaní neboli na stavbe zistené nedostatky.
- Mikuláš Mikus,
- Vlastníci dotknutých pozemkov register "E" parc. č. 1435/103, register "C" parc. č. 2522/90 a novovytvorené pozemky register "C" parc. č. 2522/97, 2812/2, 2813/4, 2813/6 v katastrálnom území Šaľa (pôvodne pozemky register "E" parc. č. 1421/32, 1421/33, 1421/161, 1435/103, 1435/203) a vlastníci susedných pozemkov a stavieb na nich:
- Slovenský pozemkový fond, Bratislava; Slovenský vodohospodársky podnik š.p., Banská Štiavnica;
- Andrea Hlavatá, Marián Eiselle, Ing. Dušana Molotová, Drahomír Ollári, Katarína Olláriová, Magdaléna Lénartová, Mgr. Radka Putzová, Mesto Šaľa,
- Ing. Jozef Draškovič,
Námietky účastníkov v konaní neboli vznesené.
Stavebný úrad z vlastného podnetu v súlade s ustanoveniami § 88a ods. 1 stavebného zákona a § 18 ods. 2 správneho poriadku začal konanie o dodatočnom povolení predmetnej stavby, nakoľko stavba bola uskutočnená bez stavebného povolenia.
Vzhľadom na skutočnosť, že stavebník dňa 18.10.2017 podal žiadosť o dodatočné povolenie stavby a návrh na vydanie kolaudačného rozhodnutia a dokladmi preukázal, že dodatočné povolenie stavby nie je v rozpore s verejnými záujmami, stavebný úrad upustil od výzvy podľa § 88a ods. 1 stavebného zákona a na prerokovanie žiadosti súčasne nariadil ústne pojednávanie spojené s miestnym zisťovaním na 21.12.2017, o výsledku ktorého bol spísaný záznam. Keďže sa jedná o dodatočné povolenie líniovej stavby, oznámil tunajší úrad začatie konania v súlade s ust. § 61 ods.4 stavebného zákona verejnou vyhláškou.
Podľa § 61 ods. 1 stavebného zákona na pripomienky a námietky, ktoré boli alebo mohli byť uplatnené v územnom konaní alebo pri prerokúvaní územného plánu zóny, sa neprihliada.
Stavebný úrad v uskutočnenom správnom konaní preskúmal predloženú žiadosť z hľadísk uvedených v § 62 stavebného zákona a podľa ust. § 88a ods. 7 postupom primeraným podľa § 58 až § 66 stavebného zákona posúdil žiadosť a prerokoval ju s dotknutými orgánmi a so známymi účastníkmi konania a na základe výsledkov konania zistil, že realizáciou alebo užívaním stavby nie sú ohrozené záujmy chránené stavebným zákonom, predpismi vydanými na jeho uskutočnenie a osobitnými predpismi, stavba je ukončená a užívania schopná.
Nakoľko stavba je toho času ukončená, stavebný úrad podľa § 88a ods. 9 a § 85 ods. 1 stavebného zákona s konaním o dodatočnom povolení stavby spojil kolaudačné konanie.
Stavebník k dodatočnému povoleniu a k povoleniu užívania stavby predložil projektovú dokumentáciu skutočného vyhotovenia stavby, výpis z listu vlastníctva, kópiu katastrálnej mapy, kópiu územného rozhodnutia, zápis o odovzdaní a prevzatí stavby, certifikáty výrobkov, stavebný denník, rozhodnutia, stanoviská, vyjadrenia dotknutých orgánov a doklad o zaplatení správneho poplatku.
- Okresný úrad Šaľa, odbor starostlivosti o ŽP – odpadové hospodárstvo – vyjadrenie č. OU-SA-OSZP-2017/005367-2 zo dňa 20.07.2017,
- MsÚ Šaľa, referát dopravy a technických činností - č. 00917/2016/OSaKČ/1543 zo dňa 30.03.2016,
- MV SR, OR PZ Okresný dopravný inšpektorát Šaľa – č. ORPZ-SA-OPDP52-1-041/2016 zo dňa 27-09.2016,
- SVP š.p., OZ Piešťany, Správa povodia dolného Váhu - č. CZ 10 306/2016 (49/115/2016) zo dňa 11.04.2016.
Predložená projektová dokumentácia spĺňa všeobecné technické požiadavky na výstavbu, stavba bola uskutočnená podľa predloženej dokumentácie, je ukončená a je možné ju užívať na určený účel. Užívaním stavby nebude ohrozený život a zdravie osôb, ani životné prostredie.
Stavebný úrad v priebehu konania nezistil dôvody, ktoré by bránili vydaniu dodatočného povolenia stavby a povolenia užívania stavby, preto rozhodol tak, ako je uvedené vo výroku tohto rozhodnutia.
Správny poplatok podľa zákona č. 145/1995 Z. z. o správnych poplatkoch v znení neskorších predpisov Položky 60 písm. g), Položky 61 vo výške 300.00 € a Položky 62a písm. g) vo výške 60.00 € bol zaplatený dňa 05.12.2017.
- overená dokumentácia skutočného vyhotovenia stavby
Toto rozhodnutie má povahu verejnej vyhlášky podľa § 26 zákona č. 71/1967 Zb. o správnom konaní (správny poriadok) v znení neskorších predpisov a musí byť vyvesené po dobu 15 dní na úradnej tabuli mesta Šaľa. Za deň doručenia sa považuje posledný (15.) deň tejto lehoty vyvesenia a zverejnenia rozhodnutia.
17. Mikuláš Mikus, 927 05 Dlhá nad Váhom č. 374